হরিদেবপুরে জন্মদিনের পার্টিতে তরুণীকে গণধর্ষণের অভিযোগ

ওয়েব ডেস্ক: ফের শহরের বুকে নৃশংস ঘটনা। হরিদেবপুরে (Haridevpur) এক তরুণীকে গণধর্ষণের অভিযোগ। শুক্রবার রাতে জন্মদিনের পার্টিতে (Birthday Party) ডেকে নিয়ে গিয়ে তাঁকে গণধর্ষণ করা হয়েছে বলে অভিযোগ। শনিবার হরিদেবপুর থানায় (Haridevpur Police Station) অভিযোগ দায়ের করেন তরুণী। তরুণীর অভিযোগের ভিত্তিতে গণধর্ষণের মামলা রুজু করেছে পুলিশ। ইতিমধ্যেই ২ অভিযুক্তের খোঁজে তল্লাশি শুরু করেছে পুলিশ।

সূত্রের খবর, শুক্রবার রাতে একটি জন্মদিনের পার্টিতে (Birthday Party) গিয়েছিলেন ওই তরুণী। সেই রাতেই তাঁর উপর নির্যাতন চালায় ২ জন। এরপর শনিবার ২ অভিযুক্তের বিরুদ্ধে হরিদেবপুর থানায় অভিযোগ দায়ের করেন তরুণী। তরুণীর অভিযোগের ভিত্তিতে গণধর্ষণের মামলা রুজু করে পুলিশ। তবে কাউকেই এখনও পর্যন্ত গ্রেফতার করা সম্ভব হয়নি। অভিযুক্তদের খোঁজে চিরুনি তল্লাশি শুরু করেছে পুলিশ।

আরও পড়ুন: বৃষ্টি নাকি ভ্যাপসা গরম! রবিবার কেমন থাকবে আবহাওয়া?

পুলিশ সূত্রে খবর, দুই অভিযুক্তই পলাতক। তাদের খোঁজে তল্লাশি অভিযানে নেমেছে পুলিশ। স্বাভাবিকভাবেই এই ঘটনায় ফের একবার শহর কলকাতায় নারী নিরাপত্তা নিয়ে প্রশ্ন উঠছে! জন্মদিন বাড়িতে গিয়েও কি নিরাপদ নয় মহিলারা?

দেখুন অন্য খবর